བླ་མའི་རྣལ་འབྱོར་བྱིན་རླབས་སྤྲིན་ཕྲེང་ནི།དགེ་བའི་འདུན་པ་དང་།སྐྱབས་སེམས་སྔོན་དུ་བཏང་ནས།རང་མདུན་ནམ་མཁར་འཇའ་སྤྲིན་གུར་ཁང
དབུས།།རྩ་བའི་བླ་མ་དཔལ་ལྡན་རྡོ་རྗེ་སེམས།།དཀྱིལ་འཁོར་ཁྱབ་བདག་གཟི་འོད་ལྷམ་མེ་བ།།རྡོ་རྗེ་དྲི་ལ་འཛིན་བྱིན་རླབས་འབར་བའི་དྲུང་།།གུས་པས་ཕྱག་འཚལ་མཆོད་སྤྲིན་རྒྱ་མཚོས་མཆོད།།
ཡོན་ཏན་བསྟོད་ཅིང་སྡིག་ལྟུང་འགྱོད་པས་བཤགས།།དགེ་ལ་ཡི་རང་ཆོས་དབྱངས་སྒྲོགས་པར་བསྐུལ།།མི་འདའ་བཞུགས་གསོལ་དགེ་ཚོགས་འགྲོ་ལ་བསྔོ།།མི་གནས་ཡེ་ཤེས་སྙིང་པོ་ཐོབ་པར་ཤོག།
ཅེས་གསལ་གདབ་ལ་ཡན་ལག་བརྒྱད་པ་འབུལ།དཔལ་ལྡན་བླ་མ་རྡོ་རྗེ་འཆང་ཆེན།།སྐྱབས་ཀུན་འདུས་ཞལ་རྩ་གསུམ་ཀུན་དངོས།།འཁོར་ལོའི་མགོན་པོར་སྙིང་ནས་འབོད་དོ།།གདུང་ཤུགས་དྲག
པོས་གསོལ་བ་འདེབས་སོ།།ཅི་མཛད་ཁྱེད་ཤེས་བློ་གཏད་འཚལ་ན།།ཐུགས་རྗེའི་ནུས་རྩལ་གཏིང་ནས་སྤྲུགས་ལ།།ལས་ཉོན་བག་ཆགས་དྲི་མ་སྦྱོངས་ཤིག།སྐྱེས་བུ་ཆེན་པོའི་མངོན་རྟོགས་སྐྱེད་ཅིག།

རྡོ་རྗེ་གསུམ་གྱི་དབང་ཆེན་སྐུར་ཅིག།རྟོགས་གྲོལ་དུས་མཉམ་དངོས་གྲུབ་སྩོལ་ཅིག།ཉིད་དང་དབྱེར་མེད་བྱིན་གྱིས་རློབས་ཤིག།ཅེས་པས་མོས་གུས་རབ་སྦར་ལ།ཨོཾ་ཨཱཿགུ་རུ
བཛྲ་དྷཱ་ར་ཧཱུཾ།ཞེས་དང་སྦྲོན་བླ་མ་ཡི།།མཚན་ནས་འབོད་བཅས་གྲངས་མེད་བརྗོད།དེ་ལྟར་བསྐུལ་བས་ཐུགས་གཡོས་ཏེ།།སྐུ་གསུང་ཐུགས་ཀྱི་གཟི་བྱིན་གྱིས།།སྣང་སྲིད་བླ་མའི་རོལ་པར
ཤར།།ཐམས་ཅད་རྗེ་བཙུན་སྐུ་ལ་བསྡུས།།དེ་ཡང་སྤྱི་བོའི་གཙུག་ཏུ་བྱོན།།རྡོ་རྗེ་གསང་བའི་གནས་རྣམས་ནས།།བདུད་རྩིའི་རྒྱུན་གྱིས་དཔའ་བཞི་བསྩལ།།དབུ་མའི་ལམ་བརྒྱུད་སྙིང་དབུས་བྱོན།།།
འོད་ཞུ་བདག་དང་གཉིས་མེད་འདྲེས།།བླ་མའི་ཐུགས་དང་རང་གི་སེམས།།དབྱེར་མེད་ཆོས་སྐུའི་རང་ཞལ་མཇལ།།དམིགས་བྲལ་གསལ་སྟོང་རྗེན་པའི་བབ།།རང་བྱུང་དགོངས་པའི་དབྱིངས་སུ
བཞག།ཅེས་པས་དགོངས་ཉམས་བསྐྱང་བའི་མཐར།།དགེ་འདིས་དཔལ་ལྡན་རྡོ་རྗེ་འཆང་།།གོ་འཕང་མཆོག་གང་དེང་འགྲུབ་སྟེ།།དགེ་བ་མཁའ་མཉམ་འགྲོ་ལ་བསྔོ།།བདེ་ཆེན་རྡོ་རྗེའི་གནས
ཐོབ་ཤོག།ཅེས་སོགས་བསྔོ་བ་སྨོན་ལམ་གདབ།།ཅེས་པ་འདིའང་ཐུབ་བསྟན་རྒྱལ་མཚན་ནས་བསྔལ་ངོར་ཀརྨ་བའི་མཚན་འཛིན་བཅོ་ལྔ་པའི་སུག་ལས་སོ།།།།